**PREDLOGI ZA AKTIVNO PREŽIVLJANJE PROSTEGA ČASA**


Pošiljam vam nekaj **predlogov za preživljanje prostega časa.** Najpomembnejša vrednota v sedanjem času je zdravje. Poleg tega je pomembno je, da ohranimo pozitivnost, pazimo nase ter drug na drugega.

Predlog 1:

21. marec je Mednarodni dan gozdov. Osnovna šola Col in Podružnična šola Podkraj spadata v Mrežo gozdnih šol in vrtcev. Prav je, da se veliko **gibamo v naravi, gremo v gozd** in se tam umirimo. Objamemo kakšno drevo, tečemo po hribu, opazujemo spremembe v naravi. Pa še vitamin D si naberemo ☺.

Predlog 2:

Šport je dober za zdravje. Poglejmo nekaj vaj za jogo. Vzemi si deset minut in jih izvedi. Vsako vajo zadrži približno 30 sekund.



Predlog 3:

S starši ali brati ali sestrami v večernem času igrajte **družabne igre** kot so: človek ne jezi se, monopoli, enko, štiri v vrsto. Zunaj pred hišo, na dvorišču pa: ristanc, skakanje na elastiko, igre z žogo, risanje s kredami in podobno. Preko takih in podobnih iger se veliko naučimo razvijamo orientacijo, koordinacijo, spoznamo, da se moramo upoštevati pravila igre … Predvsem pa kar je zelo pomembno: razvijamo koncentracijo.



Zgornje fotografije so simbolične (vir: internet)

Predlog 4:

V sredo, **25. marca, je materinski dan**. Svojo mamo razveseli s šopkom rož, ki si jih nabral/a na sprehodu (če vreme dopušča). Srečo imamo, da živimo na podeželju in imamo še pristen stik z naravo☺.

Mami pomagaj pripraviti kosilo ali večerjo ter po obroku pospraviti jedilnico in kuhinjo.

Predlog 5:

**Prilagam še pravljice Za 2 groša Fantazije.**

Spodnjo povezavo kopiraj v spletni brskalnik. Poslušaj krajše ljudske pravljice, ki jih pripoveduje slovenska pesnica in pisateljica Anja Štefan.

<https://www.mklj.si/pravljicna-soba2/poslusaj-pravljico>

Pouk in aktivno preživljanje prostega časa na daljavo poteka precej drugače kot je prej v učilnici, igralnici ali na igrišču. Verjamem, da pogrešate konkretno učenje, igro, pogovor, nasploh druženje z vrstniki. Želim vam, da bi čim bolj kvalitetno preživeli učenje (čas) doma. Pohvala tudi staršem, ki sedaj spremljajo vaše učno delo. Na e-naslov mi lahko priložite kakšno fotografijo, jo bom zelo vesela☺.

Lep pozdrav,

vaša učiteljica v podaljšanem bivanju

Slavica